Lav et referat af nedenstående tekst:

Tekst:
Fredag morgen klokken 07:40 blev en 80-årig mand fundet i en grøft med en havetraktor over sig. Ifølge Nordjyllands Beredskabs oplysninger har manden siden klokken 07:00 været i færd med at slå grøftekanten på Drøvten 40 i Hals for nogle venner, som bor på en nærliggende gård. Det var vennerne fra gården, der fandt manden ligge bevidstløst og fastklemt under havetraktoren i grøften. - Han har formentlig fået et ildebefindende, og det er derfor, han er kørt i grøften. Der er ikke tale om en ulykke, siger vagtchef ved Nordjyllands Politi, Poul Fastergaard. Da vennerne fandt manden ligge i grøften, gik de straks i gang med at forsøge at genoplive ham. Kort tid efter ankom Nordjyllands Beredskab med brandfolk og ambulance. - Det er desværre ikke lykkedes os at genoplive manden, siger indsatsleder ved Nordjyllands Beredskab, Søren Korsgaard. Ifølge Nordjyllands Politi er den 80-årige mands pårørende underrettet.

Referat:
En ældre mand fra Hals er fredag morgen fundet død i en grøft under en havetraktor, efter han formentlig har fået et ildebefindende.